
1. Úvodné slovo starostu obce 







V roku 2017 sme zabezpečovali chod samosprávy obce tak, aby sme čo najviac uspokojili potreby našich občanov. Ako každý rok aj v tomto roku sme zorganizovali rôzne spoločensko-kultúrne akcie: 3.Branovský ples, Obecnú zabíjačku v spojení s Maškarným plesom a s pochovávaním basy, Uvítanie detí do života a oslava dňa matiek, Stavanie májového stromu, Deň detí – športový deň, Súťaž vo varení gulášu, Branovský beh, Posedenie pre dôchodcov, Mikuláš, Vianočná akadémia a Vítanie nového roka. V rámci Vianočnej akadémie v spolupráci s pánom Ondrejom Demom bolo uvítané do života jeho CD s názvom „Ej, nad Branovo“. 

V roku 2017 sa nám podarilo zrealizovať niekoľko projektov. Realizovaný bol projekt „Revitalizácia centra Obce Branovo“, čím sme rozšírili centrum obce. Ďalej bola uskutočnená revitalizácia verejného priestranstva pri kaplnke Lurdskej Panny Márie. Upravil sa terén na ihrisku, opravili sa lavičky, zábradlie a futbalové brány sa natreli farbou. Od vstupu do obci až po jej koniec, t. j. popri hlavnej ulici, bola uskutočnená výmena verejného osvetlenia a staré zmontované svetlá boli doplnené podľa požiadaviek občanov na tmavé miesta. V areáli Materskej školy bola vybudovaná nová detská preliezka. V centrálnom parku boli opravené hojdačky. Na pozemku za COOP Jednotou bola vysadená levanduľa. Naďalej pracujeme na dokončení chodníka od hornej autobusovej zastávky, ktorý sme spravili po pána Bobčeka. Obec sa v priebehu roka kosila a upratovala. 
Touto cestou chcem poďakovať všetkým spoluobčanom, zamestnancom i poslancom, ktorí svojou prácou prispeli k zveľaďovaniu našej obce.

                                                                                                 Ing. Andrea Šulíková

                                                                                                        starosta obce
2. Identifikačné údaje obce

Názov:  Obec Branovo
Sídlo:    Branovo č. 46
IČO:     00308811
Štatutárny orgán obce: starosta
Telefón:  035/6485126
E-mail:   obecbranovo@konfer.eu
Webová stránka: www.branovo.sk
3. Organizačná štruktúra obce a identifikácia vedúcich predstaviteľov

Starosta obce:  

Predstaviteľom obce a najvyšším výkonným orgánom je starosta. Jeho funkcia je verejná. Funkčné obdobie začína zložením sľubu. Je štatutárnym orgánom v majetkovoprávnych vzťahov obce a v pracovnoprávnych vzťahoch zamestnancov obce, administratívnoprávnych vzťahoch je správnym orgánom. Starosta obce zvoláva zasadnutie obecného zastupiteľstva, podpisuje ich uznesenia, vykonáva obecnú správu, zastupuje obec vo vzťahu k štátnym orgánom, k právnickým a fyzickým osobám, rozhoduje vo všetkých veciach správy obce, ktoré nie sú zákonom alebo štatútom obce vyhradené obecným zastupiteľstvom.

V roku 201 bola starostkou obce Branovo Ing. Andrea Šulíková.
Zástupca starostu obce:
Zástupca starostu obce je vymenovaný na návrh starostu obce.

V roku 2017 bol zástupcom starostky obce Ing. Juraj Mellen.

Hlavný kontrolór obce:
Hlavný kontrolór je zamestnancom obce, ktorý vykonáva kontrolu úloh obce vyplývajúcich z pôsobnosti obce. Je volený obecným zastupiteľstvom na šesť rokov. Vzťahujú sa na neho všetky práva a povinnosti ostatného vedúceho zamestnanca.
V roku 2017 vykonávala funkciu hlavnej kontrolórky obce Ing. Silvia Abrahámová.

Obecné zastupiteľstvo:
Obecné zastupiteľstvo (OZ) je zastupiteľský zbor obce zložený z 5 poslancov zvolených v priamych voľbách obyvateľmi obce. Funkčné obdobie OZ sa končí zložením sľubu poslancov novozvoleného obecného zastupiteľstva na štyri roky. 

OZ rozhoduje o základných otázkach života obce, určuje zásady hospodárenia a nakladania s majetkom obce, schvaľuje rozpočet obce a jeho zmeny, schvaľuje územný plán obce, rozhoduje o zavedení a zrušení miestnej dane alebo miestneho poplatku, určuje náležitosti miestnej dane alebo miestneho poplatku a verejnej dávky a rozhoduje o prijatí úveru alebo pôžičky, informuje obyvateľov obce o najdôležitejších otázkach a rozvoja obce, zvoláva verejné zhromaždenia občanov, uznáša sa na nariadeniach, schvaľuje dohody o medzinárodnej spolupráci obce v medzinárodnom združení, určuje organizáciu obecného úradu a určuje plat starostu a hlavného kontrolóra, zriaďuje, ruší a kontroluje rozpočtové a príspevkové organizácie obce a na návrh starostu menuje a odvoláva ich vedúcich, zakladá a ruší obchodné spoločnosti a iné právnické osoby, schvaľuje zástupcov obce do ich orgánov, schvaľuje združovanie obecných prostriedkov a činností a účasť v združeniach, udeľuje čestné občianstvo obce, obecné vyznamenania obce, ustanovuje erb obce, vlajku obce, pečať obce.
V roku 2017 boli poslancami OZ:   Ing. Juraj Mellen

                                                         Michal Fülöp

                                                         Miloš Gašparík

                                                         Andrea Harmadyová

                                                         Iveta Mokrášová 

Komisie: pri Obecnom zastupiteľstve v Branove sú zriadené nasledovné stále komisie:
- komisia pre financie, rozpočet a výstavbu,

- komisia školstva, kultúry, športu a sociálnych vecí,

- komisia pre ochranu verejného poriadku a životného prostredia

Komisie sú zložené z poslancov obecného zastupiteľstva a z ďalších osôb zvolených obecným zastupiteľstvom. Každá komisia má najmenej 3, najviac 6 členov, pričom minimálne jeden z nich je člen zastupiteľstva.
Obecný úrad:
Obecný úrad zabezpečuje organizačné a administratívne veci obecného zastupiteľstva, starostu obce, ako aj orgánov zriadených obecným zastupiteľstvom. Je zložený zo zamestnancov obce. Prácu obecného úradu vedie a  organizuje starosta. Obecný úrad vykonáva odborné, administratívne a organizačné práce súvisiace s plnením úloh samosprávy obce v súlade so zákonom o obecnom zriadení. 
Obec má zriadenú materskú školu – Materská škola Branovo, ktorá je organizačnou zložkou obce bez samostatnej právnej subjektivity.
V roku 2017 Obec Branovo zamestnávala 11 pracovníkov z toho: 4 pracovníčky Materskej školy, 7 pracovníkov Obecného úradu.
4. Poslanie, vízie, ciele 
Poslanie obce: starostlivosť o všestranný rozvoj územia obce a potreby jej obyvateľov
Vízie obce: zvýšenie kvality občanov obce, oprava miestnych komunikácií, výmena verejného osvetlenia, výstavba nových bytov
Ciele obce: vytvoriť priaznivé podmienky pre život všetkých obyvateľov obce
5. Základná charakteristika obce 
Obec je samostatný územný samosprávny a správny celok Slovenskej republiky. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov. 

5.1. Geografické údaje
Geografická poloha obce : okres Nové Zámky, mikroregión Dvory a okolie
Susedné mestá a obce : Dvory nad Žitavou, Bešeňov, Semerovo, Veľké Lovce
Celková rozloha obce :  932 ha.
Nadmorská výška :  od 110 do 260 m. n. m.
5.2. Demografické údaje 
Hustota a počet obyvateľov : 579 (obyvatelia na trvalom pobyte k 31.12.2017), priemerná hustota obyvateľstva obce je 61 obyvateľov na km2
Národnostná štruktúra : 94,07% obyvateľov je slovenskej národnosti

Štruktúra obyvateľstva podľa náboženského významu : väčšina obyvateľov sú katolíci
Vývoj počtu obyvateľov :  Počet obyvateľov na TP k 31.12.2016  = 571
                                           Prisťahovaní                                              + 20
                                           Odsťahovaní                                             - 13
                                           Narodení                                                    + 5
                                           Zomrelí                                                       - 4
                                           Počet obyvateľov na TP k 31.12.2017 =   579
5.3. Ekonomické údaje 
Nezamestnanosť v obci : obec nemá k dispozícii informácie o zamestnaní svojich občanov
Nezamestnanosť v okrese : 3,71% (zdroj: ÚPSVaR Nové Zámky)
Vývoj nezamestnanosti : obec nemá k dispozícii informácie o vývoji nezamestnanosti
5.4. Symboly obce

Erb obce : 
Erb obce Branovo má túto podobu: v červenom štíte strieborný lemeš, sprevádzaný dolu po bokoch striebornými zlatostrednými a zlatokališnými ružami a hore dvoma menšími ružičkami rovnakých tinktúr. Znamenie je vložené do dolu zaobleného, tzv. neskorogotického, či tiež španielskeho heraldického štítu. I keď sa v heraldickej tvorbe v minulosti používali rôzne tvary štítov, tento je v našej erbovej tvorbe najobvyklejší, používa sa vo všetkých heraldických katalógoch s erbami miest a obci, a teda pri publikovaní erbu obce Branovo v heraldických publikáciách ho nebude potrebné znova upravovať. V zmysle heraldickej konvencie bude možné zlatú podľa potreby zamieňať aj žltou a striebornú bielou, pričom sa však bude vždy popisovať ako zlatá a strieborná. Pri čierno-bielom vyjadrení farieb sa červená vyjadrí zvislým šrafovaním, zlatá bodkovaním a strieborná ostáva voľná.

Erb obce
Vlajka obce : 
Vlajka obce Branovo pozostáva z deviatich pozdĺžnych pruhov vo farbách červenej, žltej, bielej, červenej, bielej, červenej, bielej, žltej a červenej. Vlajka má pomer strán 2 : 3                  a ukončená je tromi cípmi, t.j. dvomi zástrihmi, siahajúcimi do tretiny jej listu.

Vlajka obce
Pečať obce : 

Pečať obce Branovo je okrúhla, uprostred s obecným symbolom a kruhopisom                  OBEC BRANOVO. Pečať má priemer 35 mm, čo je v súlade s domácimi zvyklosťami              a predpismi o používaní pečiatok s obecnými symbolmi.

[image: image4.png]


Pečať obce
5.5. Logo obce

5.6. História obce 

Dolné Požitavie patrí k starým sídelným oblastiam Slovenska. Nachádza sa tu dostatok úrodnej pôdy, priaznivé klimatické podmienky a blízkosť vodného zdroja lákali do týchto končín už našich pravekých predkov. V Branove sa v roku 1995 vďaka povrchovým prieskumom podarilo identifikovať neolitické a mladorímske nálezy. Z historického aspektu treba spomenúť, že obyvatelia požitavských obcí, teda aj Branova, majú spoločného menovateľa v tom, že u nich dodnes dominuje roľnícke zamestnanie. Ľudia sa odpradávna zamestnávali roľníctvom, v službách pánov feudálov i neskorších panstiev a veľkostatkov. Branovo bolo dlho v izolácii od okolitého sveta a miest. Nebolo v blízkosti význačných komunikačných spojov, iba za prácou sa dochádzalo sezónne alebo až do Francúzska i za more.             

Pôvodný názov dediny bol Baromlak. Základom tohto pomenovania je podstatné meno barom, ktoré má svoj pôvod v turečtine a cez maďarčinu sa dostalo aj na naše územie. V súvislosti s inou lokalitou je zaznamenaná podoba Baromlak z r. 1305 s vysvetlením, že ide o lokalitu so zvieracou motiváciou vzniku tohto názvu. Podstatné meno barom malo v staršej maďarčine niekoľko významov: 1.dobytok, 2.divé zviera, 3.hlupák,sprosták. V súvislosti s motiváciou pôvodného názvu Branova – Baromlak – je najpravdepodobnejší význam osada, sídlo pastierov. Pastieri si teda na mieste dnešnej lokality budovali provizórne prístrešky na prenocovanie.
Prvá písomná zmienka o obci pochádza z roku 1410, kedy sa obec spomína pod názvom Baromlak. Toto pomenovanie má pôvod v turečtine s najpravdepodobnejším významom osada, sídlo pastierov. Vyhláškou č. 964/1948 bol názov obce zmenený na Branovo.

V okolí obce je doložené osídlenie z obdobia:

· mladšej a neskorej doby kamennej - neolitu, eneolitu (5500-1900 pred Kr.)

· staršej doby bronzovej (1900-1500 pred Kr.)

· staršej a mladšej doby železnej - halštatu, laténu (750-0 pred Kr.)

· rímskeho impéria (0-375 po Kr.)

Obec počas svojej histórie patrila viacerým šľachtickým a zemianskym rodom:

· v priebehu 12. stor. tu získali majetky Szemerovci

· v 16. stor. Syentmihályovci, Kürthyovci a i.

· v 17. stor. Izdencziovci, Cseryovci a i.

· v 18. stro. Bajcziovci, Plathyovci a i.

· v r. 1556 sa spomínajú dve sedliacke usadlosti

· v r. 1559 tu boli štyri sedliacke a štyri želiarske usadlosti

· počas tureckých vojen obyvatelia obce prežili najhoršie časy a obec spustla

· v r. 1699 spustošenú dedinu oživil väčší počet novousadlíkov. Bolo zaznamenaných päť sedliackych usadlostí

· v r. 1707 tu žilo 29 dospelých osôb v 16 domácnostiach

· v r. 1787 tu žilo 342 obyvateľov v 38 obývaných domoch

· v r. 1831 zachvátila Uhorsko cholera a za obeť padli desiatky ľudí

· v r. 1848 tu žilo 342 obyvateľov. Obec v tomto čase tvorila zemepánska usadlosť s dvoma kaštieľmi

· v r. 1914 život v obci narušila I. svetová vojna. Všetci zdraví muži od 18 do 50 rokov narukovali

· v r. 1918 parcelácia veľkostatkárskej pôdy priniesla so sebou vznik nových malých a stredných roľníkov

· v r. 1938 južná časť Slovenska pripojená k Maďarsku. V obecnej škole sa začalo vyučovať po maďarsky, čomu deti nerozumeli

· v II. svetovej vojne zahynulo 10 Branovčanov

· v r. 1950 bolo založené JRD I. typu, začalo sa spoločne hospodáriť na 120 ha, postupne na 600 ha pôdy a bolo zamestnaných 135 obyvateľov z toho 80 žien

· v r. 1956 bola do obce zavedená elektrina

· v r. 1972 sa JRD Branovo zlúčilo s JRD Dvory nad Žitavou. V Branove zostáva jedno zo stredísk poľnohospodárskej výroby

· v r. 1989 nežná revolúcia prináša nové pohľady, nové možnosti hospodárenia a podnikania - mnohí sa uchytili, ale mnohí tiež zostali bez práce

· v r. 1997 bola ukončená plynofikácia obce

· v r. 2003 bol dobudovaný verejný vodovod
Obyvateľstvo obce
· obyvateľstvo obce sa stabilizovalo - najvyšší počet bol zaznamenaný v roku 1961 a to 784 obyvateľov

· k 31.12.2008 má Branovo 596 obyvateľov

· obyvateľstvo sa po stáročia zaoberalo prevažne poľnohospodárstvom,
ale v súčasnosti to už neplatí
Obec Branovo v nedávnej minulosti žila ako jedna veľká rodina. Ľudia sa navzájom veľmi dobre poznali podľa rodov, mien a priezvisk. Navzájom sa zdravili pri každom stretnutí. Najstaršie priezviská sú Kalina, Demo, Mellen.V rodine mal hlavné postavenie otec - muž. Žena - matka sa starala o domácnosť a deti, ktorých bývalo 10-12. Výchova v rodine bola prísna. Počas nedeľných popoludní ženy vysedávali pred domami, dievky a mládenci sa prechádzali po dedine. Muži posedávali pri obecnej studni alebo pri kartách v krčme. Na spoločenský poriadok obce dozeral richtár s obecnou správou. K jeho funkcii patrila richtárska palica. Po večeroch kontroloval poriadok a richtárskou palicou trestal previnilcov.
5.7. Pamiatky 

V obci sa nachádza rímskokatolícky kostol sv. Anny z roku 1739. V roku 2014 bola uskutočnená vonkajšia rekonštrukcia kostola.
5.8. Významné osobnosti obce

Medzi významné osobnosti obce Branovo patria:

Dušan Becík (1954-1988) 
horolezec
Narodil sa 06.04.1954 v Branove. Absolvent Fakulty architektúry Slovenskej vysokej školy technickej, fakulta architektúry v Bratislave. Pôsobil na nej ako odborný asistent, kandidátsku prácu už nestihol dokončiť. Vzdelaním inžinier architekt. Funkcionár a cvičiteľ, horolezec. Jeho výpravám do Himalájí predchádzali expedície do Álp a Peruánskych Ánd. Majstrovský výkon podal spolu s Jaromírom Stejskalom r. 1985, keď 5.decembra stáli na šiestom najvyššom vrchole sveta Čho Oju. Dosiahol aj vrchol Lhoce (8516 m). Pri zostupe z Mt. Everestu prišiel o život.

Henrieta Nagyová

tenistka

Narodila sa 15.12.1978 v Nových Zámkoch. Dcéra Ing. Ota Nagya, vnučka Františka Nagya a Marty Nagyovej, rod. Demovej obyvateľov Branova. Tenis začala hrať ako päťročná. Podnetom bola jej matka Ing. Viera Nagyová, rod. Jurčová. Henrieta po ukončení Základnej školy v Nových Zámkoch začala trénovať v tenisovom klube Slovan Bratislava. Gymnázium v Nových Zámkoch absolvovala individuálnym štúdiom. Absolvovala množstvo tenisových turnajov po svete. Vyhrala 9 turnajov WTA a 7 turnajov ITF. Najvyššie dosiahla 21. miesto v rebríčku WTA (17.09.2001). V roku 2000 bola účastníčkou OH v Sydney. Jej profesionálne kariéra vo svetovom tenise trvala 12 rokov. 
Jozef Kalina (1908-1995)

reštaurátor

Narodil sa v Branove 28.06.1908. Jozef bol šiesty z 12 detí. Už ako chlapec modeloval doma z hliny, vyrezával z dreva i maľoval krajiny, kopce, kvety. Na odporúčania svojho otca odišiel r. 1926 do Rezbárskej školy v Banskej Štiavnici. Tam sa učil rezbárstvu, maliarstvu, reštaurátorstvu, keramikárstvu a sochárstvu. Stal sa reštaurátorom a zaangažoval sa do záchrany slovenských umeleckých pamiatok. Zreštauroval a zachránil stovky drobných či väčších historicky cenných umeleckých predmetov. Zomrel 20.4.1995 a je pochovaný na cintoríne Chrenová v Nitre.
Ondrej Demo 

etnomuzikológ
Narodil sa 14.1.1927 v Branove. Bol tretí z ôsmych detí. Už počas detstva sa prejavili jeho schopnosti v učení, recitáciách, divadelných hrách i v speve.


Na birmovku namiesto hodiniek dostal husle. Po skončení Meštianskej školy vo Dvoroch nad Žitavou odišiel s husľami do Levíc s cieľom stať sa učiteľom. No po rozpustení školy sa z Levíc vrátil po dvoch mesiacoch. Stal sa učiteľom a učil 3 roky na Základnej škole v Klížskej Nemej a v Číčove. Po základnej vojenskej službe sa stal redaktorom Redakcie ľudovej hudby Čs. rozhlasu v Bratislave. Popri práci študoval na VŠP Bratislava. Získal titul PhDr a v hudobnom ústave SAV absolvoval odbor etnomuzikológia.

Bol známym ako autor a moderátor rozhlasového cyklu Klenotnica ľudovej hudby. Bol autorom a režisérom mnohých programov na folklórnych festivaloch vo Východnej, Detve i na Myjave. Stal sa zakladateľom Orchestra ľudových nástrojov Slovenského rozhlasu a jeho prvým umeleckým vedúcim. 
Od r. 1996 je predsedom Spolku hudobného folklóru pri Slovenskej hudobnej únii. Od r. 1990 umeleckým vedúcim a zbormajstrom Speváckeho zboru Jána Pavla II. – Vajnory. Má za sebou bohatú publikačnú činnosť, viaceré štúdie a množstvo článkov v odborných časopisoch z hudobno-folklórnej oblasti.
6. Plnenie úloh obce (prenesené kompetencie, originálne kompetencie) 
6.1. Výchova a vzdelávanie 
V súčasnosti výchovu a vzdelávanie detí v obci poskytuje:
· Materská škola Branovo. Najbližšia ZŠ sa nachádza vo Dvoroch nad Žitavou.
      Na základe analýzy doterajšieho vývoja možno očakávať, že rozvoj vzdelávania sa bude orientovať na : deti predškolského veku a ich prípravu na povinnú školskú dochádzku.
6.2. Zdravotníctvo
Zdravotnú starostlivosť v obci poskytuje:
V obci nie je poskytovaná žiadna zdravotná starostlivosť. Najbližšia ambulancia pre dospelých a deti sa nachádza vo Dvoroch nad Žitavou, kde sa nachádza aj zubná ambulancia.
6.3. Sociálne zabezpečenie
Sociálne služby v obci zabezpečuje :
       Sociálne služby v obci nezabezpečuje žiadne zariadenie.
      Na základe analýzy doterajšieho vývoja možno očakávať, že rozvoj sociálnych služieb sa bude orientovať na : podporu občanov so sociálnymi a spoločenskými problémami, podporu občanov, ktorí sú odkázaní na nejaký druh sociálnej služby so zreteľom na ich zotrvanie v domácom prostredí  prostredníctvom sociálnej pracovníčky. 
6.4. Kultúra
Obec má:

- kultúrny dom, v ktorom sa organizujú rôzne podujatia za účasti a pomoci členov kultúrnej komisie, pracovníkov obecného úradu, učiteliek a detí z Materskej školy,

- obecnú knižnicu, v ktorej si občania môžu vypožičiavať knihy,

- miestnosť „Dedičstvo našich predkov“, v ktorej sa nachádzajú rôzne klenoty našich predkov ako sú kroje, rôzne nábytky, pracovné náradia, vázy, obrazy, obrusy a pod. 
Spoločenský a kultúrny život v obci zabezpečuje predovšetkým obecný úrad v spolupráci s kultúrnou komisiou a to prostredníctvom organizovaných spoločensko-kultúrnych akcií ako sú Branovský ples, Obecná zabíjačka, Maškarný ples, Pochovávanie basy, Uvítanie detí do života a oslava dňa matiek, Deň detí – športový deň, súťaž vo varení gulášu, Branovský beh, výstava zeleniny a ovocia, posedenie pre dôchodcov, Mikuláš, Vianočná akadémia a Vítanie nového roka. Spoločensko-kultúrnu život v obci poskytuje aj Gazdovský dvor Branovo, ktorý každoročne organizuje rôzne konferencie a akcie. V obci sa nenachádza žiadne kino, galéria ani múzeum. 
      Na základe analýzy doterajšieho vývoja možno očakávať, že kultúrny a spoločenský život sa bude orientovať na : šírenie miestnych tradícií, upevňovanie zdravia a súťaživosti prostredníctvom  rôznych športových podujatí,  združovanie občanov a vytváranie pozitívnej klímy v obci. 
6.5. Hospodárstvo 

Najvýznamnejší poskytovatelia služieb v obci :

· COOP Jednota – predajňa potravín
· PRESSO LILA - pohostinstvo
· Gazdovský dvor Branovo – priamy predaj produktov

Najvýznamnejší priemysel v obci :

V obci nie je žiadne významné priemyselné odvetvie. Pôsobia tu malé podnikateľské subjekty s rôznym zameraním. Najvýznamnejšia poľnohospodárska výroba v obci :

· Gazdovský dvor Branovo – pestovanie rastlín a chov zvierat
7. Informácia o vývoji obce z pohľadu rozpočtovníctva
Základným   nástrojom  finančného  hospodárenia  obce  bol   rozpočet   obce   na  rok   2017.

Obec zostavila rozpočet podľa ustanovenia § 10 odsek 7) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2017 bol zostavený ako vyrovnaný. Bežný rozpočet bol zostavený ako vyrovnaný a  kapitálový   rozpočet tiež ako  vyrovnaný.
Hospodárenie obce sa riadilo podľa schváleného rozpočtu na rok 2017. 
Rozpočet obce bol schválený obecným zastupiteľstvom dňa 09.12.2016 uznesením                        č. 101/2016.
Rozpočet bol zmenený štyrikrát:

· prvá zmena   schválená dňa 07.06.2017 uznesením č. 121/2017
· druhá zmena schválená dňa 06.09.2017 uznesením č. 134/2017
· tretia zmena  schválená dňa 01.12.2017 uznesením č. 141/2017
· štvrtá zmena schválená dňa 23.02.2018 uznesením č. 152/2018

7.1. Plnenie príjmov a čerpanie výdavkov za rok 2017 
	                                       ROZPOČET
	Skutočnosť  31.12.2017                                (bez nerozpočtovaných VaP)
	% plnenia príjmov/

%čerpania výdavkov


	 
	schválený
	po poslednej zmene 
	Skutočnosť zverejnená vo FIN 1-12
	Skutočnosť správna
	% plnenia
podľa 

FIN 1-12
	% plnenia podľa skutočnosti správnej

	PRÍJMY CELKOM
	417 560,00 
	417 560,00 
	256 947,33 
	262 947,33
	61,54
	62,97

	z toho:
	 
	 
	 
	
	
	

	Bežné príjmy obce
	226 560,00 
	240 371,03 
	244 727,48 
	244 727,48
	101,81
	101,81

	Kapitálové príjmy
	180 000,00 
	166 188,97 
	350,00 
	6 350,00
	0,21
	3,82

	Finančné operácie
	 11 000,00
	11 000,00
	11 869,85 
	11 869,85
	107,91
	107,91

	Príjmy RO bez právnej subjektivity
	0,00 
	0,00 
	0,00 
	0,00
	0,00
	0,00

	VÝDAVKY CELKOM
	417 560,00 
	417 560,00 
	283 441,04 
	       277 441,04
	67,88
	66,44

	z toho:
	 
	 
	 
	
	
	

	Bežné výdavky obce
	221 560,00 
	234 933,89 
	232 830,43 
	232 830,43
	99,10
	99,10

	Kapitálové výdavky
	191 000,00 
	177 626,11 
	50 036,13 
	44 036,13
	28,17
	24,79

	Finančné výdavky
	5 000,00 
	5 000,00 
	574,48 
	574,48
	11,49
	11,49

	Výdavky RO bez právnej subjektivity
	0,00 
	0,00 
	0,00 
	0,00
	0,00
	0,00

	Rozpočtové hospodárenie obce
	417 560,00 
	417 560,00
	-26 493,71 
	        -14 493,71
	          - 6,34
	- 3,47


Vzhľadom k technickej chybe bola skutočnosť kapitálového rozpočtu vo FIN 1-12, zo dňa 30.01.2018, nesprávne zverejnená v RISSAM a to v položkách: 322 Transfery v rámci verejnej správy, 717 Realizácia stavieb a ich technické zhodnotenie. V hodnotovom vyjadrení boli skutočné kapitálové príjmy obce nesprávne vykázané v nižšej hodnote o 6 000,00 eur a zároveň boli skutočné kapitálové výdavky obce vykázané nesprávne vo vyššej hodnote o 6 000,00 eur. Pre účely rozboru plnenia príjmov a výdavkov bude obec vo výročnej správe porovnávať skutočnosť správnu.

7.2. Prebytok/schodok rozpočtového hospodárenia za rok 2017

	Hospodárenie obce
	Skutočnosť k 31.12.2017


	
	

	Bežné  príjmy spolu
	244 727,48

	z toho : bežné príjmy obce 
	244 727,48

	             bežné príjmy RO
	0,00

	Bežné výdavky spolu
	232 830,43

	z toho : bežné výdavky  obce 
	232 830,43

	             bežné výdavky  RO
	0,00

	Bežný rozpočet
	11 897,05

	Kapitálové  príjmy spolu
	6 350,00

	z toho : kapitálové  príjmy obce 
	6 350,00

	             kapitálové  príjmy RO
	0,00

	Kapitálové  výdavky spolu
	44 036,13

	z toho : kapitálové  výdavky  obce 
	44 036,13

	             kapitálové  výdavky  RO
	0,00

	Kapitálový rozpočet 
	· 37 686,13

	Prebytok/schodok bežného a kapitálového rozpočtu
	· 25 789,08

	Vylúčenie z prebytku 
· kapitálová dotácia
	· 6 000,00

	Upravený prebytok/schodok bežného a kapitálového rozpočtu
	· 31 789,08

	Príjmy z finančných operácií
	11 869,85

	Výdavky z finančných operácií
	574,48

	Rozdiel finančných operácií
	11 295,37

	Príjmy spolu  
	262 947,33

	VÝDAVKY SPOLU
	277 441,04

	Hospodárenie obce 
	- 14 493,71

	Vylúčenie z prebytku
	- 6 000,00

	Upravené hospodárenie obce
	·  20 493,71


7.3. Rozpočet na roky 2018 - 2020



	
	Skutočnosť správna k 31.12.2017
	Rozpočet  
na rok 2018
	Rozpočet

 na rok 2019
	Rozpočet

 na rok 2020

	Príjmy celkom
	     262 947,33
	472 100,00
	474 610,00
	476 130,00

	z toho :
	
	
	
	

	Bežné príjmy
	244 727,48
	287 100,00
	289 610,00
	291 130,00

	Kapitálové príjmy
	6 350,00
	185 000,00
	185 000,00
	185 000,00

	Finančné príjmy
	11 869,85
	0 ,00
	0,00
	0,00


	
	Skutočnosť správna k 31.12.2017
	Rozpočet  
na rok 2018
	Rozpočet

 na rok 2019
	Rozpočet

 na rok 2020

	Výdavky celkom
	277 441,04
	472 100,00
	474 610,00
	476 130,00

	z toho :
	
	
	
	

	Bežné výdavky
	232 830,43
	287 100,00
	289 610,00
	291 130,00

	Kapitálové výdavky
	44 036,13
	185 000,00
	185 000,00
	185 000,00

	Finančné výdavky
	574,48
	0,00
	0,00
	0,00


8. Informácia o vývoji obce z pohľadu účtovníctva
8.1. Majetok 
	Názov
	Skutočnosť
k 31.12.2016
	Skutočnosť

k 31.12.2017
	Predpoklad

na rok 2018

	Majetok spolu
	772 572,42
	758 139,39 
	779 166,70

	Neobežný majetok spolu
	738 380,52
	739 663,18
	748 166,70

	z toho :
	
	
	

	Dlhodobý nehmotný majetok
	0,00
	0,00
	0,00

	Dlhodobý hmotný majetok
	635 213,82
	636 496,48
	645 000,00

	Dlhodobý finančný majetok
	103 166,70
	103 166,70
	103 166,70

	Obežný majetok spolu
	34 191,90
	18 346,34
	31 000,00

	z toho :
	
	
	

	Zásoby
	0,00
	232,62
	0,00

	Zúčtovanie medzi subjektami VS
	0,00
	0,00
	0,00

	Dlhodobé pohľadávky
	0,00
	0,00
	0,00

	Krátkodobé pohľadávky 
	2 877,78
	1 049,00
	1 000,00

	Finančné účty 
	31 314,12
	17 064,72
	30 000,00

	Poskytnuté návratné fin. výpomoci dlh.
	0,00
	0,00
	0,00

	Poskytnuté návratné fin. výpomoci krát.
	0,00
	0,00
	0,00

	Časové rozlíšenie 
	0,00
	129,87
	0,00


8.2. Zdroje krytia 
	Názov
	Skutočnosť

k 31.12.2016
	Skutočnosť

k  31.12.2017
	Predpoklad

na rok 2018

	Vlastné imanie a záväzky spolu
	772 572,42
	758 139,39
	762 129,20

	Vlastné imanie 
	517 126,08
	510 649,71
	512 000,00

	z toho :
	
	
	

	Oceňovacie rozdiely 
	0,00
	0,00
	0,00

	Fondy
	0,00
	0,00
	0,00

	Výsledok hospodárenia 
	517 126,08
	510 649,71
	512 000,00

	Záväzky
	85 277,37
	85 125,23
	86 129,20

	z toho :
	
	
	

	Rezervy 
	1 800,00
	1 320,00
	1 500,00

	Zúčtovanie medzi subjektami VS
	0,00
	0,00
	0,00

	Dlhodobé záväzky
	1 908,66
	248,00
	  500,00

	Krátkodobé záväzky
	41 734,88
	32 428,03
	33 000,00

	Bankové úvery a výpomoci
	39 833,83
	51 129,20
	51 129,20

	Časové rozlíšenie
	170 168,97
	162 364,45
	164 000,00


8.3. Pohľadávky 
	Pohľadávky 
	Zostatok
 k 31.12 2016
	Zostatok 
k 31.12 2017

	Pohľadávky do lehoty splatnosti  
	2 669,49
	1 049,00

	Pohľadávky po lehote splatnosti  
	208,29
	0,00

	SPOLU:
	2 877,78
	1 049,00


8.4. Záväzky
	Záväzky
	Zostatok 
k 31.12 2016
	Zostatok 
k 31.12 2017

	Záväzky do lehoty splatnosti  
	43 643,54
	32 676,03

	Záväzky po lehote splatnosti  
	0,00
	0,00

	SPOLU:
	43 643,54
	32 676,03


9. Hospodársky výsledok  za 2017 - vývoj nákladov a výnosov
	Názov
	Skutočnosť

k 31.12.2016
	Skutočnosť

k 31.12.2017
	Predpoklad

rok 2018

	Náklady
	268 434,31
	265 557,58
	266 700,00

	50 – Spotrebované nákupy
	46 796,49
	50 412,51
	45 000,00

	51 – Služby
	47 852,65
	35 716,64
	45 000,00

	52 – Osobné náklady
	131 810,01
	138 655,09
	134 000,00

	53 – Dane a  poplatky
	0,00
	610,92
	0,00

	54 – Ostatné náklady na prevádzkovú činnosť
	1 558,09
	2 634,56
	1 500,00

	55 – Odpisy, rezervy a OP z prevádzkovej a finančnej činnosti a zúčtovanie časového rozlíšenia
	38 015,74
	34 723,47
	39 000,00

	56 – Finančné náklady
	2 401,33
	1 867,19
	2 200,00

	57 – Mimoriadne náklady
	0,00
	0,00
	0,00

	58 – Náklady na transfery a náklady z odvodov príjmov
	0,00
	937,20
	0,00

	59 – Dane z príjmov
	0,00
	0,00
	0,00

	Výnosy
	267 355,79
	271 083,63
	273 400,00

	60 – Tržby za vlastné výkony a tovar
	4 098,11
	4 952,59
	5 100,00

	61 – Zmena stavu vnútroorganizačných služieb
	0,00
	0,00
	0,00

	62 – Aktivácia
	0,00
	0,00
	0,00

	63 – Daňové a colné výnosy a výnosy z poplatkov
	199 536,80
	208 677,75
	210 000,00

	64 – Ostatné výnosy
	6 205,06
	13 900,80
	6 800,00

	65 – Zúčtovanie rezerv a OP z prevádzkovej a finančnej činnosti a zúčtovanie časového rozlíšenia
	800,00
	1 800,00
	1 500,00

	66 – Finančné výnosy
	1,22
	0,00
	0,00

	67 – Mimoriadne výnosy
	0,00
	0,00
	0,00

	69 – Výnosy z transferov a rozpočtových príjmov v obciach, VÚC a v RO a PO zriadených obcou alebo VÚC
	56 714,60
	41 752,49
	50 000,00

	Hospodársky výsledok

/+ kladný HV, - záporný HV/
	- 1078,52
	5 526,05
	6 700,00


10. Ostatné  dôležité informácie 
10.1. Prijaté granty a transfery, refundácie 
V roku 2017 obec prijala nasledovné granty, transfery a refundácie
	Poskytovateľ
	Účelové určenie grantov a transferov
	Suma prijatých prostriedkov v EUR 

	OÚ odb. školstva
	Výchova a vzdelávanie detí MŠ v predškolskom veku
	978,00

	MV SR
	Prenesený výkon štátnej správy na úseku hlásenia pobytu občanov a registra obyvateľov SR
	194,37

	MV SR
	Prenesený výkon štátnej správy na úseku hlásenia pobytu občanov a register adries
	107,60

	MV SR
	Prenesený výkon štátnej správy na úseku matrík
	1 932,48

	OÚ odb. život. pros
	starostlivosť o životné prostredie
	55,04

	OÚ organiz. odbor
	voľby do Národnej rady SR
	568,30 

	ÚPSVaR 
	Podpora výchovy k stravovacím návykom dieťaťa ohrozeného sociálnym vylúčením
	262,00

	MF SR
	KV modernizácia a oprava verejného osvetlenia
	6 000,00

	MV SR
	Refundácia odmien skladníka CO
	30,00

	SAŽP
	Refundácia „Revitalizácia centra Obce Branovo“
	5 000,00

	NSK
	Levanduľový deň – kultúrne podujatie
	1 200,00

	NSK
	Športový deň – upevňovanie zdravia a súťaživosti - MDD
	700,00

	ÚPSVaR
	Refundácia mzdy „Praxou k zamestnaniu“
	2 874,57

	ÚPSVaR
	Refundácia odvodov „50+“
	1 652,09

	Žitava Fruct a. s.

Dvory nad Žitavou
	Sponzorstvo pre MŠ
	500,00

	Ondrej Demo

Bratislava
	Sponzorstvo na vydanie CD-albumu
	500,00


Popis najvýznamnejších prijatých grantov a transferov:

· Zo Slovenskej agentúry životného prostredia nám boli refundované výdavky na „Revitalizáciu centra Obce Branovo“ vo výške 5 000,00 EUR.

· z Ministerstva financií SR nám bola poskytnutá dotácia na modernizáciu a opravu verejného osvetlenia vo výške 6 000,00 EUR. Dotácia v roku 2017 nebola vyčerpaná. Nepoužitá dotácia bola prenesená do ďalšieho roka, v ktorom bude aj vyčerpaná. Dotácia bola určená na kapitálové výdavky. 
10.2. Poskytnuté dotácie 
V roku 2017 obec poskytla zo svojho rozpočtu dotáciu v zmysle VZN č. 1/2017 o podmienkach poskytovania dotácií z rozpočtu obce na podporu aktivít v športovo streleckom klube MAGNUM Želiezovce.
	Prijímateľ dotácie
	Účelové určenie dotácie
	Suma poskytnutých

 prostriedkov v EUR

	Roman Kalina
	BV na podporu športových aktivít v športovo streleckom klube MAGNUM Želiezovce
	150,00


10.3. Významné investičné akcie v roku 2017
Najvýznamnejšie investičné akcie realizované v roku 2017:

· revitalizácia centra Obce Branovo
· detská preliezka v areáli Materskej školy

· výmena verejného osvetlenia na hlavnej ulici v obci
· vybudovanie chodníkov v obci

10.4. Predpokladaný budúci vývoj činnosti 
Predpokladané investičné akcie realizované v budúcich rokoch:

· modernizácia a oprava verejného osvetlenia
· dobudovanie rekonštrukcie chodníka 
· oprava a rekonštrukcia obecnej kuchyne
· výmena gumolitu v školskej jedálni MŠ
· revitalizácia parku v centre obce

· revitalizácia malého parku pri kamenárstve

· vybudovanie prístrešku v centrálnom parku

· rekonštrukcia KD

· vybudovanie multifunkčného ihriska
10.5. Udalosti osobitného významu po skončení účtovného obdobia 

Po zostavení účtovnej závierky k 31.12.2017 a nahratí výkazov za 4.Q 2017 do RISSAMU bolo zistené chybné zaúčtovanie rozpočtovej položky. Obec Branovo v roku 2017 prijala na bankový účet  kapitálovú dotáciu vo výške 6 000,00 Eur. Pri zaúčtovaní prijatej dotácie bola namiesto príjmovej rozpočtovej položky zaúčtovaná výdavková rozpočtová položka, čo spôsobilo fakt, že finančný výkaz FIN 1-12 neudáva pravdivý obraz o plnení kapitálového rozpočtu, nakoľko táto dotácia nebola v skutočnosti čerpaná. Kapitálová dotácia bola v januári 2018 zapojená do príjmov ako finančná operácia. Dotácia bola vyčlenená z prebytku.
10.6. Významné riziká a neistoty, ktorým je účtovná jednotka vystavená  

Obec nevedie žiadne súdne spory.
Vypracoval: Katarína Holubová                                      Schválil: Ing. Andrea Šulíková
V Branove, dňa 29.03.2018
Prílohy:

· Individuálna účtovná závierka: Súvaha, Výkaz ziskov a strát, Poznámky
· Výrok audítora k individuálnej účtovnej závierke 

